Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-04}}* etter påstanden. *2021-04*

**Guri Annika Schanke** (født 1961) er en norsk skuespiller, sanger og danser.

### Skuespiller

Guri Schanke er kjent for sin teaterkarriere, særlig i revyer og musikaler. Hun var i 1988 med i den norske oppsetningen av *Les Misérables*. I 1990 spilte hun rollen *Betty Løvberg* i ABC-teater-oppsetningen av forviklingskomedien *Den spanske flue*. En av forestillingene ble tatt opp av NRK og vist i romjulen hvert år frem til og med 2008.

Seks somre tidlig i 1990-årene spilte hun *Gudrun* i *Spelet om Heilag Olav* på Stiklestad,. Fra 1998 til 2003 spilte hun i TV-serien *Hotel Cæsar* i rollen som «Toril Hammerfest».

I 2016 spilte hun hovedrollen i sommermusikalen *Den Gode Hensigt* i Svelvik, med musikk og tekst av Christin Grilstad Prøis og regi av Ole Christian Øen.

### Stemmeskuespiller

Hun ga stemmen til tittelfiguren fra *Josefine*-spillene, som senere fikk stemmen til Siri Nilsen.[]

### Melodi Grand Prix

Den 10. februar 2007 vant Guri Schanke den norske finalen av Melodi Grand Prix med låten «Ven a bailar conmigo», komponert av svenske Thomas G:son, etter å ha fått om lag en tredel av telefonstemmene. Sangen gikk også rett inn som nummer en i sin første uke på Norsktoppen. Schanke representerte Norge under semifinalen i Eurovision Song Contest 2007 den 10. mai 2007 i Helsingfors i Finland, en semifinale hun måtte gjennom da Norges bidrag i 2006 ikke ble blant de ti beste. Guri Schanke fikk for få stemmer til å gå videre til hovedfinalen.

I 2011 var hun tilbake i MGP, som gjesteartist i åpningsnummeret under finalen i Oslo Spektrum.

### Realitydeltager

I 2006 var hun en av deltagerne i TV 2s underholdningsprogram *Skal vi danse*.

Privatlliv
----------

Guri Schanke er datter til teaterinstruktør Liv Borg Thorsen og niese av revydirektør og -forfatter Einar Schanke.

Hun var gift med skuespiller Øivind Blunck fra 1991 til 2008.

Diskografi
----------

### Albumer

* *Ut av mitt hjerte* (2015)

### Singler

* *Full av nattens stjerner* (1989)
* *Ven a bailar conmigo* (2007)
* *Et øyeblikk* (2015)
* *Sjanseløs* (2015)
* *Jul, jul, strålende jul* (2015)
* *Et øyeblikk - Summer Remix* (2016)

Referanser
----------

1. ↑   www.nrk.no, besøkt 11. januar 2019[Hentet fra Wikidata]
2. ↑   Discogs, Discogs artist-ID 830437[Hentet fra Wikidata]
3. ↑   Internet Movie Database, IMDb-ID nm0770026, besøkt 13. juli 2016[Hentet fra Wikidata]
4. ↑   www.vg.no[Hentet fra Wikidata]
5. ↑  Nilssen, Ågot Caroline (10. mars 1998). «Mer CD-rom for barn». *Bergensavisen*. Bergen. s. 40. «Guri Schanke er herlig som Josefines stemme.»
6. ↑  Mo, Jan Henrik (27. desember 2006). «Guri Schanke deltar i MGP». *NRK*. Besøkt 11. februar 2023.
7. ↑  Norsktoppen
8. ↑  «Over 700.000 nordmenn så Guri ryke ut». *www.vg.no*. 11. mai 2007. Besøkt 11. februar 2023.

Eksterne lenker
---------------

* Offisielt nettsted Rediger på Wikidata

* (en) Guri Schanke – kategori av bilder, video eller lyd på Commons Rediger på Wikidata

* (en) Guri Schanke – galleri av bilder, video eller lyd på Commons Rediger på Wikidata
* (en) Guri Schanke på Internet Movie Database Rediger på Wikidata

* (no) Guri Schanke hos Sceneweb Rediger på Wikidata

* (en) Guri Schanke hos The Movie Database Rediger på Wikidata
* Hjemmeside
* Biografi
* Intervju i forbindelse med «Skal vi danse» Arkivert 12. februar 2007 hos Wayback Machine.

| Utmerkelser og prestasjoner |
| --- |
| Forgjenger:**Christine Guldbrandsenmed «Alvedansen»** | **Norge i Eurovision Song Contest**(2007) | Etterfølger:**Maria Haukaas Storengmed «Hold On Be Strong»** |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF **·** ISNI **·** MusicBrainz **·** Discogs
 |